শায়েস্তাগঞ্জ হাইওয়ে থানার অফিসার ইন চার্জ শেখ আলী ফরিদ জানান, রাত সাড়ে ১০টায় সিলেটগামী মিতালি পরিবহনের একটি বাস হোটেলের সামনে দাঁড়ানো একটি ট্রাককে ধাক্কা দেয়। এসময় পিছন থেকে শ্যামলী  পরিবহনের একটি বাস মিতালি বাসটিকে ধাক্কা দেয়। এতে মিতালী পরিবহনের চালক ও হেলপারসহ অন্তত ৬ যাত্রী গুরুতর আহত। তাদেরকে মাধবপুর উপজেলা স্বাস্থ্য কমপ্লেক্সে নেয়া হলে কর্তব্যরত চিকিৎসক অজ্ঞাত পরিচয়ধারী চালক (৩০)কে মৃত ঘোষণা করেন। আহত অজ্ঞাত পরিচয়ধারী হেলপার (২৮), নন্দলাল সরকার (৩০), জমিলা খাতুন (৪০), রুমানা খাতুন (২৭), তিতন সরকার (২৫), আব্দুর রব (৪৫) ও বোরহান উদ্দিন (৪০)কে মাধবপুর উপজেলা স্বাস্থ্য কমপ্লেক্সে ভর্তি করা হয়েছে। তবে হেলপারের অবস্থা আশংকাজনক। হাইওয়ে পুলিশ গাড়ী ৩টি আটক করেছে।